Document ID: 32007R1313

KOMISIJAS REGULA (EK) Nr. 1313/2007
(2007. gada 8. novembris),
ar ko groza Regulu (EK) Nr. 2076/2002 attiecībā uz Padomes Direktīvas 91/414/EEK 8. panta 2. punktā minēta laikposma pagarināšanu saistībā ar metalaksilu un Regulu (EK) Nr. 2024/2006 attiecībā uz atkāpes svītrošanu saistībā ar metalaksilu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Bulgārijas un Rumānijas Pievienošanās līgumu,
ņemot vērā Bulgārijas un Rumānijas Pievienošanās aktu un jo īpaši tā 42. pantu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 8. panta 2. punkta trešo daļu,
tā kā:
(1)
Metalaksils ir viena no tām aktīvajām vielām, kas norādītas I pielikumā 1992. gada 11. decembra Komisijas Regulai (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (2).
(2)
Saskaņā ar 1. pantu Komisijas 2002. gada 20. novembra Regulā (EK) Nr. 2076/2002, ar ko pagarina Padomes Direktīvas 91/414/EEK 8. panta 2. punktā minēto laikposmu un kas attiecas uz dažu aktīvo vielu neiekļaušanu minētās direktīvas I pielikumā un to augu aizsardzības līdzekļu atļauju atsaukšanu, kuru sastāvā ir šīs vielas (3), attiecībā uz aktīvajām vielām, kuras novērtē saskaņā ar Regulu (EEK) Nr. 3600/92, Padomes Direktīvas 91/414/EEK 8. panta 2. punktā noteiktais termiņš beidzās 2006. gada 31. decembrī.
(3)
Komisija 2003. gada 2. maijā pieņēma Lēmumu 2003/308/EK par metalaksila neiekļaušanu Padomes Direktīvas 91/414/EEK I pielikumā un par atļauju atsaukšanu augu aizsardzības līdzekļiem, kuros ir minētā aktīvā viela (4).
(4)
Ar Komisijas 2006. gada 22. decembra Regulu (EK) Nr. 2024/2006 par pagaidu pasākumiem, ar ko sakarā ar Rumānijas pievienošanos atkāpjas no Regulas (EK) Nr. 2076/2002 un Lēmumiem 98/270/EK, 2002/928/EK, 2003/308/EK, 2004/129/EK, 2004/141/EK, 2004/247/EK, 2004/248/EK, 2005/303/EK un 2005/864/EK attiecībā uz tādu augu aizsardzības līdzekļu lietošanas turpināšanu, kuros ir dažas aktīvās vielas, kas nav iekļautas Direktīvas 91/414/EEK I pielikumā (5), paredz atkāpi no Lēmuma 2003/308/EK 3. panta.
(5)
Eiropas Kopienu Tiesa 2007. gada 18. jūlijā ar nolēmumu lietā C-326/05 P (6) atcēla Lēmumu 2003/308/EK.
(6)
EK Līguma 233. pantā ir noteikts, ka iestādei, kuras pieņemtais tiesību akts ir pasludināts par spēkā neesošu, ir jāveic vajadzīgie pasākumi, lai pildītu Eiropas Kopienu Tiesas nolēmumu.
(7)
Tāpēc attiecībā uz metalaksilu ir jāpagarina Regulā (EK) Nr. 2076/2002 paredzētais laikposms, lai ļautu novērtēt šo vielu un dalībvalstīm iesniegt atļaujas augu aizsardzības līdzekļiem, kuru sastāvā ir minētā aktīvā viela. Sīkāka informācija par novērtēšanas procedūru attiecībā uz metalaksilu jāparedz atsevišķā tiesību aktā. Lai pildītu nolēmumu pēc iespējas ātrāk, laikposms jāpagarina, negaidot šāda akta pieņemšanu.
(8)
Tādēļ attiecīgi jāgroza Regula (EK) Nr. 2076/2002 un (EK) Nr. 2024/2006.
(9)
Šajā regulā noteiktie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2076/2002 1. pantā pēc pirmā teikuma iekļauj šādu teikumu:
“Tomēr attiecībā uz metalaksilu Direktīvas 91/414/EEK 8. panta 2. punktā minēto 12 gadu laikposmu pagarina līdz 2010. gada 30. jūnijam.”
2. pants
Svītro Regulas (EK) Nr. 2024/2006 4. pantu.
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2003. gada 2. maija.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 8. novembrī

Labels: 0
3
20
6